Tak for din mail. Efter vores opfattelse og for at bevare det gode naboskab skal den opståede tvist ikke afgøres ved hjælp af advokat. Vi kan godt forstå, at I er meget ærgerlige om, at I sidste gang blev snydt/forbigået som følge af en fejl, men I har reelt ikke nogen garanti for at få næste ledige lejlighed, hvis en anden andelshaver med højere anciennitet melder sig.
Derfor vil vores bedste bud være, at I beder om en ekstraordinær generalforsamling nu for at få forholdet afklaret.
Hvad angår det andet spørgsmål så er vores vurdering, at hvis kæresteparret har købt en anden lejlighed sammen har de pligt til at bebo lejligheden. Altså skal begge de gamle lejligheder i virkeligheden have været solgt. En rimelig frist ville for os være en måned.